אווטאר: כשף האוויר האחרון – החיפוש

אווטאר: כַּשָּף האוויר האחרון – החיפוש (באנגלית: Avatar: The Last Airbender – The Search) הוא רומן גרפי בעל שלושה חלקים מאת ג'ין לואן יאנג. הוא ספר הקומיקס השני בטרילוגיית הקומיקסים של הזיכיון האמריקאי "אווטאר: כשף האוויר האחרון" ומהווה המשך ישיר לספר "אווטאר: כשף האוויר האחרון – ההבטחה" ולעלילת סדרת הטלוויזיה "אווטאר" של ניקלודיאון ומשמש כפריקוול לסדרה "האגדה של קורה". הספר מתמקד בחיפושו של צוקו אחר אמו האבודה יחד עם אנג, אזולה קטרה וסוקה. החלק הראשון יצא לאור על ידי חברת ההוצאה דארק הורס קומיקס ב-20 במרץ 2013, החלק השני יצא ב-10 ביולי וב-30 באוקטובר יצא לאור החלק השלישי והאחרון של הספר. לאחר שאווטאר אנג ונסיך אומת האש צוקו עצרו את שליט האש אוזאי מהשתלטות על העולם, וצוקו מונה לשליט האש החדש. עם סיום המלחמה הוא יוצא בחיפושים אחר אורסה אמו אשר אבדה לפני שנים רבות. הסצנה הראשונה מתרחשת בעיר הירא'אה שבאומת האש, התקופה היא תקפות שלטונו של שליט האש אזולון, אביו של אוזאי. אורסה בצעירותה יחד עם בן זוגה איקם, מתאמנים להצגת המחזה "אהבה בקרב דרקונים". כשהם מסיימים לעשות חזרה על הטקסט, איקן מציע נישואין לאורסה והיא מסכימה. בערב של אותו יום, מגיע שליט האש אזולון ומציע כי אורסה, שהייתה נכדה של אווטאר רוקו, תתחתן עם אוזאי בנו. זאת מתוך כוונה שבניהם יהיו חזקים במיוחד, וימשיכו את השושלת במשך הדורות הבאים. למחרת בבוקר, בעוד אורסה הצטרפה לכרכרת משפחת המלוכה, עצר איקן את הכרכרה בניסיון נואש להשאיר את אורסה בכפר. אורסה יורדת מהכרכרה ומשכנעת את איקן לעזוב על מנת ששומרי הראש לא יפגעו בו. על שאלתו האם נישואים עם נסיך האש זה מה שהיא חפצה בו היא עונה: ”נסיך האש אוזאי כיבד את משפחתי כאשר הוא ביקש את ידי בברית הנישואים. אני נענתי לבקשה בשמחה. עכשיו בבקשה, למענך ולמעני, חזור הבייתה..”. בינתיים בהווה, צוקו מאפשר לאוזאי ואזולה להיפגש ביחידות לראשונה מזה כחצי שנה בתא הכלא. לאחר הפגישה, צוקו מציע לאזולה להעביר אותה מהמוסד הפסיכיאטרי בו היא אושפזה, לחדרה המלכותי בארמון תחת שמירה עליה. אזולה מסיחה את דעתו, מתירה את קשריה ובורחת לתוך הארמון. צוקו מוצא אותה בחדר נסתר בארמון, שם אזולה מוצאת מכתבים שכתבה אמם ושורפת אותם. היא מציעה לצוקו כי היא תעזור לו למצוא את אמם בתמורה שישחרר אותה מכבליה. צוקו ממנה את דוד אירו כממלא מקומו ויחד עם אזולה, אנג, קטרה וסוקה הם יוצאים לחיפוש אחרי אורסה אמו. בפלאשבק לעבר נראית אורסה כשהיא שולחת על ידי משרתה מכתב לאיקם אהובה מתוך הארמון, אך המשרתת בוגדת בה ומוסרת את המכתב לאוזאי שמזדעזע מהכתוב בו. בהווה, לאחר שהקבוצה התקרבה מספיק להירא'אה, אזולה בורחת לנהר, שם היא רואה חיזיון של אורסה, אזולה אומרת לה כי אוזאי הוביל אותה למכתב שיערער את טענתו של צוקו לכס המלוכה. לאחר מכן, קטרה כובלת אותה על ידי כשפות קרח. מיד לאחר מכן, רוח בדמות זאב כחול ענקי תוקפת את החבורה אשר מתקשים להביס אותה ורק לאחר שצוקו משתכנע ומשחרר את אזולה היא מצליחה להבריח אותו. בלילה, צוקו מוצא מכתב שהיה ברשותה של אזולה אשר נכתב לפני שנים על ידי אורסה, ובין המילים אשר יועדו לאיקם היא מזכירה את צוקו במילים: ”הבן שלנו”. אוזאי שולח קשת מיומן על מנת שיתנקש באיקם. במהלך ארוחה משפחתית, מתגאה אוזאי בכישורי הכשפות של אזולה ומפגין את אכזבתו מכישוריו של צוקו. הוא אומר כי בזמן שנולד צוקו, הוא לא היה בטוח אם הוא כשף אש וכי התכוון להרוג אותו ורק בגלל התנגדותם של אורסה וחכמי האש השאירו בחיים. הוא נאלץ לעצור את הסעודה בעקבות חזרתו של המתנקש אשר מספר לו כי בעקבות עדות המקומיים שלפני מספר שנים איקם עזב את הירא'אה לתוך היער הסמוך הוא החל סורק את היער במשך חודשים אך לא מצא אות איקם. אוזאי מתעמת עם אורסה ומאשים אותה בבגידה בכך שהיא הפרה את התחייבותה מהנישואים כי היא תתנתק מחייה הקודמים. אוזאי ביקש מאזולון את זכות הבכורה וירושת הממלכה במקום אירו. הבקשה הכעיסה את אזולון אשר אמר כי על אוזאי לחוות את כאב השכול כפי שעבר אירו ועל כן עליו להרוג את צוקו בכורו. כשאורסה שומעת על כך היא מציעה לאוזאי כי היא תרקח רעל שיהרוג את אזולון בתמורה שיחוס על חייו של צוקו. אוזאי מתנה את הסכמתו בעזיבתה של אורסה את ארמון המלוכה וכך היה. בינתיים בהווה, כשאזולה מגלה כי המכתב נלקח ממנה היא תוקפת את צוקו ונוטלת את המכתב בחזרה. כשהחבורה מגיעה להירא'אה הם צופים במחזה "אהבה בקרב דרקונים" שהוצג במקום. לאחריו, הם פוגשים את במאי התיאטרון, נורן, אשר מזמין את החבורה לביתו. נורן ואשתו נוריקו מספרים לצוקו כי אישה בשם אורסה הייתה פעם חברה בתיאטרון אך היא נלקחה למשפחת המלוכה לפני שנים רבות. הם מספרים כי לאחר שאורסה נלקחה, חברה איקם ברח לעמק האבדון. נוריקו נזכרת כי לאחר כמה שנים, אורסה חזרה לעיר בחיפושים אחר איקם ונכנסה גם היא לעמק האבדון. ביער, החבורה פוגשת אח ואחות משבט המים. האחות אומרת לחבורה כי בעקבות נזק שנעשה לאחיה ראפה היא מחפשת אחר רוח הפרצופים השוכנת ביער אשר ביכולתה להחליף את פרצופיהם של בני האדם. בזמן שאזולה וצוקו מתעמתים, אנג שוהה בעולם הרוחות וגורם לרוח הפרצופים להגיע לאגם. הרוח מצהירה כי בכל עונה היא נוהגת לעשות טובה אחת לבני האדם. צוקו מסכים לוותר למען ראפה אך אזולה מתפרצת ודורשת לדעת איפה אורסה. הרוח מספרת כי לפני שנים, אורסה ביקשה להחליף את פרצופה וכך היה. כשהיא מראה להם את הפרצוף החדש שקיבלה אורסה הם נדהמים לגלות כי זוהי בעצם נוריקו. אנג רודף אחרי הרוח על מנת שתעזור גם לראפה אך ללא הצלחה, ובזמן שכל הרוחות שמסביבם הפצירו בהם לעזוב נשמטה המסכה מפניו של ראפה ומתגלה כי הוא חסר פנים. רוח הפרצופים מבינה מקטרה ואנג כי זהו מעשה של רואו, גנב הפרצופים. הרוח אומרת כי זהו בנה, וכי היא תתקן את מעשיו. צוקו מגיע לביתם של נורן ונוריקו, וכשצוקו מבין שטוב לנוריקו במצבה ומתכוון לעזוב, נורן משכנע אותו לומר את מה שרצה מלכתחילה. צוקו מגלה לנוריקו כי הוא שליט האש צוקו וכי היא אמו. לאחר מכן, נורן מגלה לנוריקו כי היא אכן אורסה, ולאחר שחזרה מבית המלוכה, ומתוך מטרה להגן על עצמה מאוזאי, נכנסו יחד ליער האפל וביקשו מרוח הפרצופים שתחליף את זהותה של אורסה ואף תמחק את זכרונותיה מבית המלוכה. תוך כדי שיחתם, מתפרצת אזולה מתוך גג הבית ותוקפת את צוקו. צוקו מציל את אורסה לאחר שאזולה התעמתה איתה. ולאחר שאזולה עוזבת את המקום, מגיעים אנג וקטרה יחד עם רוח הפרצופים אשר בהסכמת נוריקו, מחזירה לה את זהותה הישנה, והופכת אותה בחזרה לאורסה. אורסה מסבירה לצוקו כי הנאמר במכתב היה שקר שכוון לבחון האם אוזאי קורא את מכתביה. לאחר מכן מבקש צוקו כי היא תספר לו את מלוא סיפור חייה, אורסה מסכימה. מאז סיום סדרת הטלוויזיה הפופולרית "אווטאר: כשף האוויר האחרון" ביולי 2008, ושידור הסצנה בה שואל צוקו את אביו לגבי גורל אמו. גברו שאלות המעריצים בקשר לגורלה האמיתי. ב-2013, בעת יצירת העונה השנייה של סדרת האנימציה "האגדה של קורה", פנו יוצרי הסדרה, מייקל דנטה דימרטינו ובריאן קונייצקו לערוץ ניקלודיאון בהצעה כי עלילת "החיפוש" תונפש גם היא בתור סרט אנימציה באורך של כ-90 דקות. הערוץ דחה את ההצעה משיקולי תקציב לטובת השקעה בפיתוח עונות 3 ו-4 של "האגדה של קורה". משכך, יצאה עלילת "החיפוש" בתור רומן גרפי אותו כתב הקומיקסאי האמריקאי ג'ין לואן יאנג. פרטי העלילה נחשבים רשמיים ודנטה דימרטינו אף ייעץ בכתיבת העלילה. איורי הספר נוצרו על ידי סטודיו גוריהיאו (אנ') ונצבעו על ידי נאוקו קוואנו. קרוב לתאריך פרסומו של כל חלק העלה דנטה דימרטינו סרטון בערוץ היוטיוב שלו בו הוא חושף סצנה מתוך הספר. ב-20 במרץ 2013 יצא לאור החלק הראשון של הספר בארצות הברית בהוצאת דארק הורס קומיקס, החלק השני יצא ב-10 ביולי וב-30 באוקטובר יצא לאור החלק השלישי והאחרון של הספר. הספר צבר פופולריות רבה בקרב מעריצי הסדרה והוא תורגם לשפות רבות. ב-14 במאי 2018 יצא לאור תרגומו החלק הראשון לעברית של המתרגמת אורנה כץ על ידי כנרת זמורה-ביתן דביר. ב-12 בנובמבר יצא לאור החלק השני וב-17 במאי 2019 יצא לאור החלק השלישי והאחרון של הספר בעברית. ב-5 בפברואר 2014 הוציאו דארק הורס קומיקס מהדורת ספרייה המאגדת את שלושת חוברות הקומיקס בכריכה אחת וב-27 באוקטובר 2020 יצא הספר גם בכריכה רכה ונכנס לרשימת רבי-המכר של הניו יורק טיימס. כמו כן, הספר אף נכלל ברשימת רבי המכר של דארק הורס קומיקס לשנת 2013. עם יציאתו צבר הספר פופולריות בקרב מעריצי הסדרה וזכה לשבחים רבים בעיקר על העובדה שהספר משלים כמעט לגמרי את סיפורה של משפחת המלוכה. כמו גם על העובדה שהעלילה משתלבת במדויק עם פרטי העלילה בסדרת המקור. בנוסף, רבים מהמבקרים הביעו את התרשמותם מהבעת הסכסוך הפנימי של אזולה המתואר בספר. עם זאת, הושמעו ביקורות על ריבוי צירופי המקרים הרבים מדי שמתרחשים במשך העלילה. איורי הספר שנוצרו על ידי סטודיו גוריהירו זכו גם הם לשבחים על העיבוד המוצלח של הדמויות מהסדרה לפורמט קומיקס. בעקבות התבססות העלילה על סדרת האנימציה, קוראים אשר לא ראו את הסדרה צפויים להתקשות בהבנת פרטי העלילה. כמו כן, יש שהחשיבו את הספר לבוגר במקצת. אווטאר: כשף האוויר האחרון – אזולה במקדש הרוחות The Search באתר פאנדום Book Review | Avatar: The Last Airbender - The Search (Parts 1-3), סרטון בערוץ "Connor O'Brien", באתר יוטיוב (אורך: 07:24) Avatar Graphic Novels Review (The Promise and The Search), סרטון בערוץ "Merphy Napier", באתר יוטיוב (אורך: 27:59) על מהות תפקידו של האווטאר ראו אווטאר: כשף האוויר האחרון (זיכיון)#העולם של אווטאר להרחבה על מלחמת מאה השנים ראו אווטאר (סדרת טלוויזיה)#עלילה מתוך חשש כי בהמשך היא תרעיל גם אותו כמו גם אמנות הכריכה בין השאר, לספרדית ופורטוגזית ג'ין לואן יאנג, Avatar: The Last Airbender – The Search, כרך ראשון, ארצות הברית: דארק הורס קומיקס, 2013, ISBN 1-59582-811-7. (באנגלית) ג'ין לואן יאנג, תרגום: אורנה כץ, אווטאר: כשף האוויר האחרון – החיפוש, כרך ראשון, ישראל: כנרת זמורה-ביתן דביר, 2018. (בעברית) אווטאר כשף האוויר האחרון - החיפוש, איפה אמא של צוקו?! (1), סרטון בערוץ "Typical Hachiman", באתר יוטיוב (אורך: 21:38) אווטאר כשף האוויר האחרון החיפוש חלק שני , הסוד של אמא של צוקו. (2), סרטון בערוץ "Typical Hachiman", באתר יוטיוב (אורך: 16:03) Avatar TLA "Season 4, Zuko's Mother, Azula's Secret" - The Complete Story | Comicstorian, סרטון בערוץ "Comicstorian", באתר יוטיוב (אורך: 28:29) אווטאר כשף האוויר האחרון: מה קרה לאמא של צוקו 1 ?! | הגרסה המלאה!, סרטון בערוץ "Goblin Geek", באתר יוטיוב (אורך: 10:10) ג'ין לואן יאנג, Avatar: The Last Airbender – The Search, כרך שני, ארצות הברית: דארק הורס קומיקס, 2013, ISBN 1-59582-875-3. (באנגלית) תרגום: אורנה כץ, אווטאר: כשף האוויר האחרון – החיפוש, כרך שני, ישראל: כנרת זמורה-ביתן דביר, 2018. (בעברית) אווטאר כשף האוויר האחרון החיפוש, האמת על אמא של צוקו!? (3), סרטון בערוץ "Typical Hachiman", באתר יוטיוב (אורך: 25:49) אווטאר כשף האוויר האחרון החיפוש, הרוח המיסתורית! (4), סרטון בערוץ "Typical Hachiman", באתר יוטיוב (אורך: 13:25) Avatar "Season 4 Zuko's Mother, Real Firelord?" - The Complete Story | Comicstorian, סרטון בערוץ "Comicstorian", באתר יוטיוב (אורך: 30:32) אווטאר: מה קרה לאמא של צוקו 2?! ההמשך| מיי וצוקו נפרדו? רוחות אפלות באומת האש? לצוקו יש עוד אחות?!, סרטון בערוץ "Goblin Geek", באתר יוטיוב (אורך: 17:23) ג'ין לואן יאנג, Avatar: The Last Airbender – The Search, כרך שלישי, ארצות הברית, 2013, ISBN 1-61655-184-4. (באנגלית) ג'ין לואן יאנג, תרגום: אורנה כץ, אווטאר: כשף האוויר האחרון – החיפוש, ישראל: כנרת זמורה-ביתן דביר, 2019 אווטאר כשף האוויר האחרון החיפוש, צוקו מוצא את אמא שלו! (5), סרטון בערוץ "Typical Hachiman", באתר יוטיוב (אורך: 17:47) אווטאר כשף האוויר האחרון החיפוש, האיחוד בין צוקו לאמא שלו! (6), סרטון בערוץ "Typical Hachiman", באתר יוטיוב (אורך: 15:10) Avatar "Season 4 Zukos Real Mother Revealed!?" - The Complete Story | Comicstorian, סרטון בערוץ "Comicstorian", באתר יוטיוב (אורך: 23:20) אווטאר: מה קרה לאמא של צוקו 3?! הסוף! | מה נסגר עם אזולה? איך אוזאי הגיב כשאורסה חזרה לאומת האש?!, סרטון בערוץ "Goblin Geek", באתר יוטיוב (אורך: 24:39) מייקל דנטה דימרטינו, You really want to know what happened to Zuko’s mom?, הבלוג של מייקל דנטה דימריטינו, ‏21 במרץ 2013 (באנגלית אמריקאית) Avatar: The Search was pitched as a movie, Nick opted for Korra Book 2, Hypable, ‏1 בפברואר 2013 The Search - Part 1, סרטון בערוץ "Dante Basco", באתר יוטיוב (אורך: 01:35) The Search - Part 2, סרטון בערוץ "Dante Basco", באתר יוטיוב (אורך: 01:15) The Search - Part 3, סרטון בערוץ "Dante Basco", באתר יוטיוב (אורך: 03:45) Avatar: The Last Airbender--The Search Part 1 TPB :: Profile :: Dark Horse Comics, דארק הורס קומיקס Avatar: The Last Airbender--The Search Part 2 TPB :: Profile :: Dark Horse Comics, דארק הורס קומיקס Avatar: The Last Airbender--The Search Part 3 TPB :: Profile :: Dark Horse Comics, דארק הורס קומיקס אווטאר, החיפוש 1 - ג'ון לואן יאנג - כנרת זמורה דביר, באתר כנרת זמורה אווטאר - כשף האוויר האחרון - החיפוש 1 - ג׳ין לואן יאנג, באתר www.e-vrit.co.il אווטאר, החיפוש 2 - ג'ון לואן יאנג, באתר כנרת זמורה אווטאר - כשף האוויר האחרון - החיפוש 2 - ג׳ין לואן יאנג, באתר www.e-vrit.co.il אווטאר, החיפוש 3 - ג'ין לואן יאנג, באתר כנרת זמורה אווטאר - כשף האוויר האחרון - החיפוש 3 - ג׳ין לואן יאנג, באתר www.e-vrit.co.il Avatar: The Last Airbender--The Search Library Edition HC :: Profile :: Dark Horse Comics, www.darkhorse.com Avatar (Avatar: The Last Airbender, #2), www.goodreads.com Cover Reveal: AVATAR: THE LAST AIRBENDER - THE SEARCH omnibus, The Beat, ‏3 באפריל 2020 Avatar: The Last Airbender--The Search Omnibus by Gene Luen Yang: 9781506721729 | PenguinRandomHouse.com: Books, PenguinRandomhouse.com (באנגלית אמריקאית) "Graphic Books and Manga - Best Sellers - Books - Nov. 15, 2020 - The New York Times". The New York Times (באנגלית אמריקאית). ISSN 0362-4331. נבדק ב-2022-10-16. Top 500 Graphic Novels: 2013, www.diamondcomics.com (באנגלית) Review: Avatar- The Last Airbender: The Search - ComicBookWire, ComicBookWire, ‏4 ביוני 2020 Liz, Review: Avatar: The Last Airbender: The Search, Quirky Cat's Fat Stacks, ‏2020-11-12 (באנגלית) Slings & Arrows (באנגלית) Review: Avatar: The Last Airbender: The Search ayvalentine, Avatar: The Last Airbender, The Search, Reads 4 Tweens, ‏2015-04-20 (באנגלית אמריקאית)